විනයගරුක සහ නීතිගරුක අනාගත දරු පරපුරක් ගොඩනැගීමට සියලු දෙනාම කැපවිය යුතු බව ජනාධිපති මහින්ද රාජපක්ෂ මහතා පැවැසීය.දරුවාට ඉගෙනීමට ඇති මානුෂීය අයිතිය සුරක්ෂිත කිරීම සියලු ගුරුවරුන්ගේ වගකීම බවත් ජනාධිපතිවරයා අවධාරණය කෙළේය.ජනාධිපතිවරයා මේ අදහස් පළ කෙළේ ඉංගශ්‍රීසි මාධ්‍ය උපාධිධාරී සහ ශික්ෂණ විද්‍යා ඩිප්ලෝමාධාරීන් 3500 කට ගුරුපත්වීම් ප්‍රදානය කිරීමට අරලියගහ මන්දිරයේදී ඊයේ (6) පැවැති උත්සවයකදීය.දරුවන්ගෙන් වැඳුම් පිදුම් ලබන ගුරුවරයා එසේ වැඳුම් ලැබීමට සෑම අතින්ම සුදුස්සකු විය යුතු බව පැවැසූ ජනාධිපතිවරයා ගුරු වෘත්තියේ ගෞරවය රැකගෙන කටයුතු කරන ලෙස ඉල්ලා සිටියේය.